
	Tifsira tas-simboli użati

		*	Proċedura ta’ konsultazzjoni
	***	Proċedura ta’ approvazzjoni
	***I	Proċedura leġiżlattiva ordinarja (l-ewwel qari)
	***II	Proċedura leġiżlattiva ordinarja (it-tieni qari)
	***III	Proċedura leġiżlattiva ordinarja (it-tielet qari)

(It-tip ta’ proċedura jiddependi mill-bażi ġuridika proposta mill-abbozz ta’ att.)







	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att. 

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.






WERREJ
Paġna
ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW	5
NOTA SPJEGATTIVA	14

[bookmark: _Toc138838388]

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal direttiva tal-Parlament Ewropew u tal-Kunsill li temenda d-Direttiva 2014/65/UE biex tagħmel is-swieq kapitali pubbliċi fl-Unjoni aktar attraenti għall-kumpaniji u biex tiffaċilita l-aċċess għall-kapital għall-intrapriżi żgħar u ta’ daqs medju u li tħassar id-Direttiva 2001/34/KE
(COM(2022)0760 – C9‑0415/2022 – 2022/0405(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2022)0760),
–	wara li kkunsidra l-Artikolu 294(2) u l-Artikolu 114 tat-Trattat dwar il-Funzjonament tal-Unjoni Ewropea, skont liema Artikoli l-Kummissjoni ppreżentat il-proposta lill-Parlament (C9‑0415/2022),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Industrija, ir-Riċerka u l-Enerġija,
–	wara li kkunsidra l-opinjoni tal-Kumitat Ekonomiku u Soċjali Ewropew tat-23 ta’ Marzu 2023[footnoteRef:1], [1:  	ĠU C 184, 25.5.2023, p. 103.] 

–	wara li kkunsidra r-rapport tal-Kumitat għall-Impjiegi u l-Affarijiet Soċjali (A9-0000/2023),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda		<NumAm>1</NumAm>
<DocAmend>Proposta għal direttiva</DocAmend>
<Article>Premessa 5</Article>
	

	Test propost mill-Kummissjoni
	Emenda

	(5)	Barra minn hekk, biex tiġi appoġġata ulterjorment il-kopertura ta’ kumpaniji b’kapitalizzazzjoni żgħira u medja mir-riċerka dwar l-investiment, il-materjal ta’ riċerka mħallas kompletament jew parzjalment mill-emittenti jenħtieġ li jiġi kklassifikat bħala “riċerka ffinanzjata mill-emittent”. Sabiex jiġi żgurat livell adegwat ta’ oġġettività u ta’ indipendenza ta’ tali materjal ta’ riċerka, tali materjal jenħtieġ li jiġi prodott f’konformità ma’ kodiċi ta’ kondotta żviluppat jew approvat minn operatur tas-suq irreġistrat fi Stat Membru jew minn awtorità kompetenti. Sabiex tiġi appoġġata aktar viżibbiltà tar-riċerka ffinanzjata mill-emittent, jenħtieġ li l-emittenti jkollhom il-possibbiltà li jissottomettu r-riċerka tagħhom iffinanzjata mill-emittent lill-korp ta’ ġbir rilevanti kif iddefinit fl-[Artikolu 2 (2) tal-proposta għal Regolament dwar Punt ta’ Aċċess Uniku Ewropew ].
	(5)	Barra minn hekk, biex tiġi appoġġata aktar il-kopertura ta’ kumpaniji b’kapitalizzazzjoni żgħira u medja mir-riċerka dwar l-investiment, il-materjal ta’ riċerka mħallas kompletament jew parzjalment mill-emittenti jenħtieġ li jiġi kklassifikat bħala “riċerka ffinanzjata mill-emittent”. Sabiex jiġi żgurat livell adegwat ta’ oġġettività u ta’ indipendenza ta’ tali materjal ta’ riċerka, tali materjal jenħtieġ li jiġi prodott f’konformità ma’ kodiċi ta’ kondotta żviluppat jew approvat mill-ESMA. Sabiex tiġi appoġġata aktar viżibbiltà tar-riċerka ffinanzjata mill-emittent, jenħtieġ li l-emittenti jkollhom il-possibbiltà li jissottomettu r-riċerka tagħhom iffinanzjata mill-emittent lill-korp ta’ ġbir rilevanti kif iddefinit fl-Artikolu 2 (2) tar-Regolament(UE) .../... tal-Parlament Ewropew u tal-kunsill33.

	__________________
	__________________

	32 Ara l-Artikolu 2.2 tal-proposta għal Regolament [2021.78.COD]
	

	33 Proposta għal Regolament [2021/03.78.COD]
	33 Regolament (EU) .../... tal-Parlament Ewropew u tal-Kunsill li jistabbilixxi punt ta’ aċċess uniku Ewropew li jipprovdi aċċess ċentralizzat għal informazzjoni disponibbli pubblikament ta’ rilevanza għas-servizzi finanzjarji, is-swieq kapitali u s-sostenibbiltà (2021/0378(COD)).


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal direttiva</DocAmend>
<Article>Premessa 6a (ġdida)</Article>
	

	Test propost mill-Kummissjoni
	Emenda

	
	(6a)	Jenħtieġ li l-Istati Membri jirrikjedu li strument finanzjarju ta’ emittent li jkun ammess għan-negozjar f’suq tat-tkabbir tal-SMEs jista’ jiġi nnegozjat ukoll f’ċentru tan-negozjar ieħor biss jekk l-emittent ikun ġie infurmat u jkun ta l-kunsens tiegħu. L-ishma fl-SMEs ħafna drabi huma illikwidi min-natura tagħhom peress li għandhom kapitalizzazzjoni tas-suq iżgħar u volum ta’ negozjar aktar baxx. Għalhekk jenħtieġ li l-emittenti jkunu jistgħu joġġezzjonaw li jiġu nnegozjati f’ċentru tan-negozjar ieħor, peress li dan jista’ jkun ta’ benefiċċju f’termini ta’ tnaqqis tar-riskji ta’ frammentazzjoni tal-likwidità.


Or. <Original>{EN}en</Original>
<TitreJust>Ġustifikazzjoni</TitreJust>
Ikun ta’ benefiċċju li r-rekwiżit ta’ nuqqas ta’ oġġezzjoni tal-emittent fl-ewwel parti tal-Artikolu 33(7) tal-MiFID II dwar l-ammissjoni għan-negozjar ta’ strument diġà ammess fis-Swieq tat-Tkabbir tal-SMEs jiġi estiż għal kwalunkwe ċentru tan-negozjar. Tali estensjoni tkun ta’ benefiċċju fit-tnaqqis tar-riskji ta’ frammentazzjoni tal-likwidità.
</Amend>
<Amend>Emenda		<NumAm>3</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 2 – punt a</Article>
<DocAmend2>Direttiva 2014/65/UE</DocAmend2>
<Article2>Artikolu 24 – paragrafu 3b – subparagrafu 1</Article2>
	

	Test propost mill-Kummissjoni
	Emenda

	Meta r-riċerka titħallas, kompletament jew parzjalment, mill-emittent u titqassam lill-pubbliku jew lil ditti tal-investiment jew lill-klijenti ta’ ditti tal-investiment li jipprovdu mmaniġġar tal-portafoll jew servizzi oħra ta’ investiment jew anċillari, tali riċerka għandha tiġi kklassifikata bħala “riċerka ffinanzjata mill-emittent” dment li tiġi prodotta f’konformità ma’ kodiċi ta’ kondotta żviluppat jew approvat minn operatur tas-suq irreġistrat fi Stat Membru jew minn awtorità kompetenti.
	Meta r-riċerka titħallas, kompletament jew parzjalment, mill-emittent u titqassam lill-pubbliku jew lil ditti tal-investiment jew lill-klijenti ta’ ditti tal-investiment li jipprovdu mmaniġġar tal-portafoll jew servizzi oħra ta’ investiment jew anċillari, tali riċerka għandha tiġi kklassifikata bħala “riċerka ffinanzjata mill-emittent” dment li tiġi prodotta f’konformità mal-kodiċi ta’ kondotta tal-UE għar-riċerka ffinanzjata mill-emittent li għandha tiġi żviluppata mill-ESMA.


Or. <Original>{EN}en</Original>
</Amend>
<Amend>Emenda		<NumAm>4</NumAm>			
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 2 – punt a</Article>
<DocAmend2>Direttiva 2014/65/UE</DocAmend2>
<Article2>Artikolu 24 – paragrafu 3b – subparagrafu 2</Article2>
	

	Test propost mill-Kummissjoni
	Emenda

	Il-kodiċi ta’ kondotta għandu jistabbilixxi standards minimi ta’ indipendenza u oġġettività li għandhom jiġu rrispettati mill-fornituri ta’ tali riċerka. L-operatur tas-suq jew l-awtorità kompetenti għandhom jippubblikaw il-kodiċi ta’ kondotta fuq is-sit web tagħhom u jirrieżaminawh u japprovawh mill-ġdid kull sentejn.
	L-ESMA għandha tiżviluppa abbozz ta’ standards tekniċi regolatorji biex tistabbilixxi kodiċi ta’ kondotta armonizzat tal-UE għar-riċerka ffinanzjata mill-emittent. Il-kodiċi ta’ kondotta għandu jistabbilixxi standards minimi ta’ indipendenza u oġġettività li għandhom jiġu rrispettati mill-fornituri ta’ tali riċerka, u jispeċifika l-proċeduri għall-identifikazzjoni effettiva u l-prevenzjoni ta’ kunflitti ta’ interess.

	
	L-ESMA għandha tippreżenta dan l-abbozz ta’ standards tekniċi regolatorji lill-Kummissjoni sa ... [12-il xahar wara d-data tad-dħul fis-seħħ ta’ din id-Direttiva].

	
	Il-Kummissjoni tingħata s-setgħa li tadotta l-istandards tekniċi regolatorji msemmija fit-tieni subparagrafu ta’ dan il-paragrafu f’konformità mal-Artikoli 10 sa 14 tar-Regolament (UE) Nru 1095/2010.

	
	Il-kodiċi ta’ kondotta tal-UE għandu jkun disponibbli għall-pubbliku fuq is-sit web tal-ESMA.

	
	L-awtoritajiet kompetenti tal-Istati Membri għandhom jingħataw setgħat superviżorji sabiex jiżguraw li d-ditti tal-investiment jikkonformaw mar-rekwiżiti tal-kodiċi ta’ kondotta tal-UE żviluppat mill-ESMA. L-awtoritajiet kompetenti tal-Istati Membri għandu jkollhom is-setgħat meħtieġa biex jagħmlu dan li ġej:

	
	(a) 	jivverifikaw jekk id-ditti tal-investiment għandhomx fis-seħħ il-miżuri organizzattivi biex jiżguraw li r-riċerka ffinanzjata mill-emittent li jirċievu tiġi prodotta f’konformità mal-kodiċi ta’ kondotta tal-UE;

	
	(b) 	jissospendu d-distribuzzjoni mid-ditti tal-investiment ta’ kwalunkwe riċerka ffinanzjata mill-emittent li ma tiġix prodotta f’konformità mal-kodiċi ta’ kondotta tal-UE;

	
	(c) 	joħorġu twissijiet biex jinfurmaw lill-pubbliku li r-riċerka ffinanzjata mill-emittent mhijiex prodotta f’konformità mal-kodiċi ta’ kondotta tal-UE.

	
	L-ESMA għandha ... [24 xahar wara d-data tad-dħul fis-seħħ ta’ din id-Direttiva], tkun meħtieġa twettaq analiżi obbligatorja ta’ evalwazzjoni bejn il-pari tal-attivitajiet superviżorji tal-awtoritajiet kompetenti fir-rigward tal-applikazzjoni ta’ dan l-Artikolu. Dik l-evalwazzjoni bejn il-pari għandha tiffoka fuq l-attivitajiet superviżorji tal-awtoritajiet kompetenti li jiżguraw li d-ditti tal-investiment jikkonformaw mar-rekwiżiti tal-kodiċi ta’ kondotta tal-UE. L-ESMA għandha tivvaluta fuq bażi regolari, u mill-inqas kull tliet snin, jekk il-kodiċi ta’ kondotta tal-UE jeħtieġx li jiġi rieżaminat, f’liema każ għandha tippreżenta abbozz ta’ standards tekniċi regolatorji emendat lill-Kummissjoni.


Or. <Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 2 – punt a</Article>
<DocAmend2>Direttiva 2014/65/UE</DocAmend2>
<Article2>Artikolu 24 – paragrafu 3d</Article2>
	

	Test propost mill-Kummissjoni
	Emenda

	3d.	Ir-riċerka li tkun ikklassifikata bħala riċerka ffinanzjata mill-emittent għandha tindika fuq il-paġna ta’ quddiem tagħha b’mod ċar u prominenti li tkun tħejjiet f’konformità mal-kodiċi ta’ kondotta. Għandu jissemma wkoll l-isem tal-operatur tas-suq jew tal-awtorità kompetenti li tkun żviluppat jew approvat tali kodiċi ta’ kondotta. Kwalunkwe materjal ta’ riċerka ieħor imħallas kompletament jew parzjalment mill-emittent iżda mhux prodott f’konformità ma’ kodiċi ta’ kondotta kif imsemmi fil-paragrafu 3b għandu jiġi kklassifikat bħala komunikazzjoni ta’ kummerċjalizzazzjoni.”;
	3d.	Ir-riċerka li tkun ikklassifikata bħala riċerka ffinanzjata mill-emittent għandha tindika fuq il-paġna ta’ quddiem tagħha b’mod ċar u prominenti li tkun tħejjiet f’konformità mal-kodiċi ta’ kondotta. Kwalunkwe materjal ta’ riċerka ieħor imħallas kompletament jew parzjalment mill-emittent iżda mhux prodott f’konformità ma’ kodiċi ta’ kondotta kif imsemmi fil-paragrafu 3b għandu jiġi kklassifikat bħala komunikazzjoni ta’ kummerċjalizzazzjoni.;


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 2a (ġdid) – punt a (ġdid)</Article>
<DocAmend2>Direttiva 2014/65/UE</DocAmend2>
<Article2>Artikolu 27 – paragrafu 1 – subparagrafu 1</Article2>
	

	Test fis-seħħ
	Emenda

	
	(2a)	L-Artikolu 27 huwa emendat kif ġej:

	
	(a) 	fil-paragrafu 1, l-ewwel subparagrafu huwa sostitwit b’dan li ġej:

	1. 	L-Istati Membri għandhom jeħtieġu illi d-ditti ta’ investimenti jieħdu l-passi suffiċjenti kollha sabiex, meta jwettqu l-ordnijiet, jiksbu l-aħjar riżultat possibbli għall-klijenti tagħhom, filwaqt li jqisu l-prezz, l-ispejjeż, il-ħeffa, il-probabbiltà tat-twettiq u tas-saldu, id-daqs, in-natura u kull kunsiderazzjoni oħra li tkun rilevanti għat-twettiq tal-ordni. Madankollu, meta jkun hemm struzzjoni speċifika mill-klijent, id-ditta ta’ investiment għandha teżegwixxi l-ordni skont l-istruzzjoni speċifika.
	“1. 	L-Istati Membri għandhom jeħtieġu illi d-ditti tal-investiment jieħdu l-passi suffiċjenti kollha sabiex, meta jwettqu l-ordnijiet, jiksbu l-aħjar riżultat possibbli għall-klijenti tagħhom, filwaqt li jqisu l-prezz, il-kostijiet, il-ħeffa, il-probabbiltà tat-twettiq u tas-saldu, id-daqs, in-natura, il-forniment tar-riċerka, jew kull kunsiderazzjoni oħra li tkun rilevanti għat-twettiq tal-ordni. Madankollu, meta jkun hemm struzzjoni speċifika mill-klijent, id-ditta tal-investiment għandha teżegwixxi l-ordni skont l-istruzzjoni speċifika.”


Or. <Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 2a (ġdid) – punt b (ġdid)</Article>
<DocAmend2>Direttiva 2014/65/UE</DocAmend2>
<Article2>Artikolu 27 – paragrafu 7</Article2>
	

	Test fis-seħħ
	Emenda

	
	(b)	il-paragrafu 7 huwa sostitwit b’dan li ġej:

	7. 	L-Istati Membri għandhom jeħtieġu lid-ditti ta’ investiment li jwettqu l-ordnijiet tal-klijent li jimmonitorjaw l-effikaċja tal-arranġamenti tagħhom għat-twettiq tal-ordnijiet u tal-politika tat-twettiq tagħhom sabiex jidentifikaw u, fejn ikun xieraq, jikkoreġu kull nuqqas. B’mod partikolari, għandhom jivvalutaw, fuq bażi regolari, jekk il-postijiet tat-twettiq inklużi fil-politika tat-twettiq tal-ordnijiet, jipprovdux l-aħjar riżultat possibbli għall-klijent jew jekk hemmx bżonn li jagħmlu bidliet fl-arranġamenti tagħhom tat-twettiq, filwaqt li jqisu, fost l-oħrajn, l-informazzjoni ppubblikata skont il-paragrafi 3 u 4a. L-Istati Membri għandhom jeħtieġu lid-ditti ta’ investiment jinnotifikaw lill-klijenti, li magħhom għandhom relazzjoni kontinwa ta’ klientela, dwar kull bidla materjali fl-arranġamenti tagħhom tat-twettiq tal-ordnijiet jew fil-politika tagħhom tat-twettiq.
	“7. 	L-Istati Membri għandhom jirrikjedu li strument finanzjarju ta’ emittent li jkun ammess għan-negozjar f’suq tat-tkabbir tal-SMEs jista’ jiġi nnegozjat ukoll f’ċentru tan-negozjar ieħor biss jekk l-emittent ikun ġie infurmat u jkun ta l-kunsens tiegħu.”


Or. <Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva 2014/65/UE</DocAmend2>
<Article2>Artikolu 51a – paragrafu 4</Article2>
	

	Test propost mill-Kummissjoni
	Emenda

	4.	L-Istati Membri għandhom jirrikjedu li s-swieq regolati jiżguraw li, fi kwalunkwe ħin, mill-inqas 10 % tal-kapital sottoskritt irrappreżentat mill-klassi ta’ ishma kkonċernata mill-applikazzjoni għall-ammissjoni għan-negozjar ikun miżmum mill-pubbliku.
	4.	L-Istati Membri għandhom jirrikjedu li s-swieq regolati jiżguraw li mill-inqas 10 % tal-kapital sottoskritt irrappreżentat mill-klassi ta’ ishma kkonċernata mill-applikazzjoni għall-ammissjoni għan-negozjar ikun miżmum mill-pubbliku fil-ħin tal-ammissjoni.


Or. <Original>{EN}en</Original>
</Amend>
<Amend>Emenda		<NumAm>9</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva 2014/65/UE</DocAmend2>
<Article2>Artikolu 51a – paragrafu 5</Article2>
	

	Test propost mill-Kummissjoni
	Emenda

	5.	Meta l-perċentwal ta’ ishma miżmuma mill-pubbliku jkun inqas minn 10 % tal-kapital sottoskritt, l-Istati Membri għandhom jiżguraw li s-swieq regolati jirrikjedu li numru suffiċjenti ta’ ishma jitqassmu lill-pubbliku sabiex jiġi ssodisfat ir-rekwiżit stabbilit fil-paragrafu 4.
	5.	L-Istati Membri għandhom iqisu biżżejjed in-numru ta’ ishma mqassma meta:

	
	(a) 	l-ishma li fir-rigward tagħhom tkun saret applikazzjoni għal ammissjoni jkunu miżmuma mill-pubbliku sal-limitu ta’ mill-inqas 10 % tal-kapital sottoskritt rappreżentat mill-klassi ta’ ishma kkonċernati; jew 

	
	(b) 	minħabba n-numru kbir ta’ ishma tal-istess klassi u l-firxa tad-distribuzzjoni tagħhom lill-pubbliku, is-suq jista’ jopera kif suppost b’perċentwal aktar baxx.


Or. <Original>{EN}en</Original>
</Amend>
<Amend>Emenda		<NumAm>10</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4a (ġdid)</Article>
<DocAmend2>Direttiva 2014/65/UE</DocAmend2>
<Article2>Artikolu 69 – paragrafu 2 – punt ua (ġdid)</Article2>
	

	Test propost mill-Kummissjoni
	Emenda

	
	(4a)	Fl-ewwel subparagrafu tal-Artikolu 69(2), jiżdied il-punt li ġej:

	
	(ua) 	jissorveljaw jekk id-ditti tal-investiment li jipproduċu jew jiddistribwixxu riċerka ffinanzjata mill-emittent jagħmlux dan f’konformità mal-kodiċi ta’ kondotta tal-UE żviluppat mill-ESMA kif imsemmi fl-Artikolu 24.


Or. <Original>{EN}en</Original>
</Amend></RepeatBlock-Amend>

Ir-rapporteur jilqa’ l-proposta tal-Kummissjoni għall-Att dwar l-Elenkar u r-reviżjoni mfassla tiegħu tal-qafas attwali tal-UE għall-elenkar ta’ kumpaniji. 
Bħala parti minn din il-proposta, pakkett ta’ rieżamijiet għal biċċiet ta’ leġiżlazzjoni eżistenti jinsab quddiemna. 

Il-proposti tal-Kummissjoni jinkludu dan li ġej:

	Proposta biex jiġi emendat(i) ir-Regolament dwar il-Prospett biex jiġu armonizzati r-rekwiżiti għat-tfassil, l-approvazzjoni u d-distribuzzjoni tal-prospett li jrid jiġi ppubblikat meta titoli jiġu offruti lill-pubbliku jew jiġu ammessi għall-kummerċ f’suq regolat (2017/1129), (ii) ir-regolament dwar l-abbuż tas-suq (MAR) li għandu l-għan li jipprevjeni u jidentifika l-abbuż tas-suq, il-manipulazzjoni tas-suq u l-abbuż minn informazzjoni privileġġata (596/2014), u (iii) ir-regolament dwar is-swieq fl-istrumenti finanzjarji (MiFIR), li jipprovdi qafas legali għas-swieq tat-titoli, l-intermedjarji tal-investiment, u ċ-ċentri tan-negozjar (600/2014); 
	Proposta biex tiġi emendata d-direttiva dwar is-swieq fl-istrumenti finanzjarji, MiFID II, imfassla biex tirregola s-swieq finanzjarji u ttejjeb il-protezzjonijiet għall-investituri (2014/65/UE), u biex tħassar id-Direttiva dwar l-Elenkar li tikkoordina l-kundizzjonijiet għall-ammissjoni ta’ titoli għal-listi ta’ stock exchange uffiċjali u l-informazzjoni li għandha tiġi ppubblikata dwar dawk it-titoli (2001/34/KE); 
	Proposta għal direttiva ġdida dwar strutturi ta’ ishma b’vot multiplu f’kumpaniji li jfittxu l-ammissjoni għall-kummerċ tal-ishma tagħhom f’suq tat-tkabbir tal-SMEs. Il-proposta għandha l-għan li tindirizza l-piż regolatorju li jiffaċċjaw il-kumpaniji matul il-fażi ta’ qabel l-offerta pubblika inizjali (IPO) u l-iżbilanċ madwar l-UE meta jagħżlu strutturi ta’ governanza xierqa meta jelenkaw (2022/0406).

Bħala approċċ ġenerali, ir-rapporteur japprova s-simplifikazzjoni u l-istandardizzazzjoni tal-qafas tal-elenkar fl-UE, sakemm dan ma jkunx għad-detriment tal-investituri u/jew tas-suq. Hemm aċċettazzjoni ġenerali min-naħat kollha: il-ħidma fuq is-CMU waqgħet wisq lura, u mhijiex qed tagħti riżultati.

Is-suq kapitali tal-UE qed ikompli jitlef ir-ritmu meta mqabbel ma’ swieq oħra madwar il-kontinent. F’termini relattivi iżda mhux biss, is-sehem tal-kapitalizzazzjoni tas-suq madwar id-dinja ilu jonqos dawn l-aħħar tliet snin, u dan b’kunsiderazzjoni għall-Brexit.

L-Att dwar l-Elenkar għandu l-għan li jnaqqas il-piżijiet regolatorji, ġeneralment perċepiti bħala wieħed mill-ostakli ewlenin għall-progress lejn suq kapitali tal-UE li qed jiffjorixxi. Madankollu, tnaqqis fil-piżijiet regolatorji assoċjati mal-elenkar ma jridx isir għad-detriment taż-żamma fis-seħħ ta’ regoli b’saħħithom dwar il-protezzjoni tal-investitur. 

Fl-ispirtu li jinkiseb approċċ ibbilanċjat, ir-rapporteur iltaqa’ ma’ għadd kbir ta’ parteċipanti u regolaturi tas-suq. Fuq din il-bażi, ir-rapporteur qed jipproponi li jemenda l-proposta tal-Kummissjoni dwar għadd ta’ elementi filwaqt li jżomm u jsaħħaħ l-iskop ewlieni tagħha. 
Dawn il-bidliet kbar jikkonċernaw il-kwistjonijiet li ġejjin: livell limitu għar-rekwiżiti tal-prospett; it-tul tal-prospett; it-tisħiħ tar-rekwiżiti ESG; ir-reviżjoni tal-MAR dwar il-persuni b’informazzjoni privileġġata; bidliet proposti għad-Direttiva Mifid II; u t-twessigħ tad-Direttiva dwar l-Istruttura b’Votazzjoni Multipla.  

Livell limitu għar-rekwiżiti tal-prospett

Ir-rapporteur jemmen li minħabba l-arkitettura attwali tas-suq Ewropew, livell limitu uniformi ta’ EUR 12-il miljun għall-eżenzjoni ta’ offerti żgħar ta’ titoli lill-pubbliku mill-obbligu li jiġi ppubblikat prospett mhuwiex fl-aħjar interess li tinżamm regolamentazzjoni sodisfaċenti dwar is-suq fil-livell nazzjonali. Għalhekk, qed jiġi propost li jiġi adottat l-approċċ tal-Kummissjoni dwar is-sekwenzjar tal-prospett, biex jippermetti wkoll żieda tal-livell limitu għal EUR 12-il miljun iżda fl-istess ħin jagħti flessibbiltà lill-Istati Membri biex jadottaw livelli limiti aktar baxxi b’livell limitu minimu ta’ EUR 5 miljun. 

It-tul tal-prospett

Bħala parti mill-proposta tal-Att dwar l-Elenkar, il-Kummissjoni qed tipprova toħloq standardizzazzjoni fil-livell tal-UE għall-prospetti. Dan l-approċċ huwa ġeneralment milqugħ mir-rapporteur. Huwa jaqbel bis-sħiħ mal-fehma li struttura uniformi bbażata fuq is-sekwenzjar hija ideali għall-atturi kollha fis-suq peress li tagħmel il-prospetti jkunu jistgħu jinqraw u jinftiehmu aktar kemm għall-investituri fil-livell tal-konsumatur kif ukoll għall-investituri professjonali.
Madankollu, il-Kummissjoni tfittex ukoll li tintroduċi limitu ta’ tul ġenerali ta’ 300 paġna għall-prospetti sabiex tagħmilha aktar faċli għall-investituri fil-livell tal-konsumatur biex jaqraw dawn il-prospetti. Ir-rapporteur jirrikonoxxi li l-prospetti huma twal u possibbilment ma jistgħux jinqraw mill-investitur medju fil-livell tal-konsumatur. Madankollu, id-data turi li l-investituri fil-livell tal-konsumatur ma jaqrawx il-prospetti, anki f’pajjiżi fejn il-prospetti huma inqas minn 300 paġna. Fil-fatt, il-prospett jibqa’ dokument professjonali mħejji għall-investituri professjonali. Huwa meqjus bħala strument li jkopri l-emittenti għar-responsabbiltà legali, fil-biċċa l-kbira moqrija minn investituri professjonali jew konsulenti li joperaw minn aġenziji ta’ finanzjament tal-investiment. Huma ma għandhom, jew ma għandu jkollhom, l-ebda problema fil-qari u l-fehim tal-prospetti, irrispettivament mit-tul tagħhom. Għal dawn ir-raġunijiet iddikjarati, ir-rapporteur jadotta l-fehma tal-Kummissjoni dwar is-sekwenzjar tal-prospetti filwaqt li jissuġġerixxi li jitneħħew il-limiti tal-paġni fuq id-dokumenti tal-prospett. 

It-tisħiħ tar-rekwiżiti ESG

Ir-rapporteur jilqa’ l-inklużjoni tar-regoli ESG fil-qafas propost, u huwa tal-fehma li t-tqegħid tar-regoli ESG jeħtieġ li jissaħħaħ fil-preżentazzjoni tal-prospett u bnadi oħra. Fil-fehma tar-rapporteur, il-bidliet fir-regolament dwar il-prospett iridu jibqgħu koerenti mal-impenn ta’ riforma ġenerali tal-UE li għaddej bħalissa f’dan il-qasam ta’ politika essenzjali, li dwaru hemm qbil wiesa’.

Ir-reviżjoni tal-MAR dwar il-persuni b’informazzjoni privileġġata

Il-proposti tal-Att dwar l-Elenkar għal bidliet għall-MAR huma ġeneralment milqugħa tajjeb għalkemm ir-rapporteur jirrikonoxxi n-natura kontroversjali tar-reviżjoni proposta mill-Kummissjoni dwar il-persuni b’informazzjoni privileġġata u kif dawn għandhom jiġu identifikati u mmonitorjati. Hawnhekk, ir-rapporteur jinnota t-twissija tal-ESMA dwar is-simplifikazzjonijiet li qed jiġu proposti, li jistgħu jagħmlu ħsara lill-kapaċità tas-superviżuri nazzjonali li jinfurzaw faċilment ir-regoli kontra l-abbuż tas-suq. Għalhekk, l-Abbozz ta’ Rapport jipproponi t-tneħħija tat-test tal-Kummissjoni fuq il-lista ta’ persuni b’informazzjoni privileġġata.

Il-bidliet proposti għad-Direttiva Mifid II
Fuq nota ġenerali, ir-rapporteur jilqa’ l-elementi introdotti mill-Kummissjoni għad-Direttiva Mifid II u f’dan il-kuntest jirrikonoxxi l-isforzi mmirati biex jiffaċilitaw l-elenkar tal-kumpaniji. 
Bil-għan li jittejbu l-proposti tal-Kummissjoni, ir-rapporteur jintroduċi l-idea ta’ standards tekniċi regolatorji mill-ESMA biex jiġu stabbiliti kodiċi ta’ kondotta armonizzat tal-UE għar-riċerka ffinanzjata mill-emittent. Barra minn hekk, bil-ħsieb li jitnaqqsu r-riskji ta’ frammentazzjoni tal-likwidità, ir-rapporteur, jestendi r-rekwiżit ta’ nuqqas ta’ oġġezzjoni tal-emittent dwar l-ammissjoni għan-negozjar ta’ strument diġà ammess fis-Swieq tat-Tkabbir tal-SMEs, għal kwalunkwe ċentru tan-negozjar. 


It-twessigħ tal-Istrutturi b’Votazzjoni Multipla filwaqt li jiġu salvagwardjati l-investituri

Il-proposta tal-Kummissjoni għal din id-Direttiva hija li l-kumpaniji għandhom ikunu jistgħu jagħżlu strutturi ta’ governanza li jkunu l-aktar adatti għall-istadju ta’ żvilupp tagħhom. Ir-rapporteur jaqbel mal-approċċ b’xi aġġustamenti proposti. 
B’mod speċifiku, sabiex tiżdied l-attraenza tal-elenkar fl-UE, l-għażla għal strutturi b’votazzjoni multipla m’għandhiex tkun limitata għas-swieq tat-tkabbir tal-SMEs iżda għandha tiġi estiża għas-swieq regolati kollha. Barra minn hekk, sabiex jinżamm livell għoli ta’ fiduċja fis-suq, ir-rapporteur jintroduċi sett ta’ salvagwardji obbligatorji li jinkludu proporzjon limitat ta’ votazzjoni u klawżola ta’ estinzjoni ta’ 10 snin (sett ta’ żmien definit).

